Dia earschte Leit  Endle isch's langsam wärmer woare,  des Eis isch g´schmol ze - earschte  Schtoare  sind g'wachse bis noa mit d'r Zeit  a Urwald g'wea isch weit und breit.    Und´s Eis, was ietz so langsam taut  hoat si in groaße Sea g'schtaut:  Bei Kempte und im Füaßer Land  sigsch no, wo's si ausbreitet hand.  Ob Alp- ,ob Hopfe-, Weißesee  ja, s'Allgäu isch seit dear Zeit schee!  D´Eiszeit isch schuld, daß jed'r B´suach  moint, s'Allgäu isch a Bilderbuach.    So langsam sind ietz d'Jäger g'komme,  hand Schtoibeil und au  Fauschtkeil g'nomme,  und sind durch eisre Wälder zoge,  hand d'Äschtle ra zu Hitte boge,  sind bei de Bearg in d´Hehle g'schloffe,  mit Knochepfeil hand's Bäre troffe,   doch hand´s doa b'eis it lang v´rweilt,  g'müatle isch's it g'wea, it wia heit.    Viel schpät´r hand se´n Acker pflüaget,  hand Lehm und Zweig' zum Haus z´samgfüaget,  hand Tiere züchtet, Kleid'r g'wobe,  sind nimma umanander ´zoge.    Doch dia. hand z'earsch im Underland,  si  kloine Häusle baut mitnand,  so z´Memminge und z'Mindehoi !  Im Oberallgäu hoat's z´viel Schtoi,  und außerdem au viel z'viel Wald  und s´Weatt'r, mei so grausig kalt.